Alberto Gilardino

Alberto Gilardino (sündinud 5. juulil 1982 Piemonte maakonnas Biellas) on Itaalia jalgpallikoondise endine ründaja.

Gilardino esimene klubi oli Piacenza Calcio, kus ta mängis 2001. aastani. Siis siirdus ta Hellas Veronasse, kelle särgis mängis 39 mängu ja lõi 5 väravat. Esimesse suurde klubisse siirdus ta 2002. aastal, kui juba Veronas teda treeninud Cesare Prandelli ostis lubava mängija Parmasse. Teine hooaeg klubis oli tal suurepärane, 23 väravaga oli ta Serie A-s (Itaalia jalgpalliklubide kõrgeim liiga) paremuselt teine väravalööja. 2005. aasta juulis ostis AC Milan ta 18 miljoni naelsterlingi eest. 

Gilardino on alla 21-aastaste Euroopa meister ja 2004. aasta olümpiamängudelt Ateenas on tal ette näidata pronksmedal.

Gilardino debüteeris Itaalia rahvuskoondises 4. septembril 2004, kui mängiti Norraga. 2006. aastal tuli ta Itaalia koondisega maailmameistriks. MM-il lõi ta alagrupi teises mängus USA vastu avavärava. Mäng lõppes viigiga 1:1. Gilardino mängis koondises aastatel 2004–2013 kokku 57 korda ja lõi 19 väravat.

 Isiklikku 

Alberto Gilardino on 185 cm pikk ja kaalub 78 kg.

 Vaata ka 

 Jalgpall 2004. aasta suveolümpiamängudel

 Välislingid 

Koduleht
Infot 2006 MM-ilt

Kategooria:Itaalia jalgpallurid
Kategooria:Parma Calcio 1913 mängijad
Kategooria:AC Milani mängijad
Kategooria:ACF Fiorentina mängijad
Kategooria:Genoa CFC mängijad
Kategooria:Bologna FC 1909 jalgpallurid
Kategooria:US Palermo mängijad
Kategooria:Spezia Calcio mängijad
Kategooria:Serie A mängijad
Kategooria:Sündinud 1982